ประกาศคณะกรรมการกํากับหลักทรัพย์และตลาดหลักทรัพย์ที่ กม. 5/2556เรื่อง การกําหนดค่าธรรมเนียมการประกอบกิจการตามที่ได้รับใบอนุญาต(ฉบับที่ 3) อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้ยกเลิกความในข้อ 10 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 16/2553 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 1 ธันวาคม พ.ศ. 2553 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 12/2554 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต (ฉบับที่ 2) ลงวันที่ 28 เมษายน พ.ศ. 2554 และให้ใช้ความต่อไปนี้แทน"ข้อ 10 ให้ผู้ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม ชําระค่าธรรมเนียมตามหลักเกณฑ์ดังต่อไปนี้(1) ค่าธรรมเนียมการบริหารจัดการกองทุนรวม ให้คํานวณจากมูลค่าทรัพย์สินสุทธิภายใต้การบริหารจัดการเฉลี่ยในรอบปีปฏิทิน โดยนํามูลค่าทรัพย์สินสุทธิภายใต้การบริหารจัดการ ณ สิ้นวันทําการสุดท้ายของเดือนมาถัวเฉลี่ย ในอัตราดังนี้ส่วนที่ไม่เกิน 50,000 ล้านบาท อัตราร้อยละ 0.0050 ส่วนที่เกินกว่า 50,000 ล้านบาทแต่ไม่เกิน 100,000 ล้านบาท อัตราร้อยละ 0.0040ส่วนที่เกินกว่า 100,000 ล้านบาทแต่ไม่เกิน 200,000 ล้านบาท อัตราร้อยละ 0.0025ส่วนที่เกินกว่า 200,000 ล้านบาทแต่ไม่เกิน 300,000 ล้านบาท อัตราร้อยละ 0.0010ส่วนที่เกินกว่า 300,000 ล้านบาท อัตราร้อยละ 0.0005 (2) ค่าธรรมเนียมการเป็นนายทะเบียนกองทุนรวม ให้ชําระค่าธรรมเนียมในอัตราร้อยละ 1 โดยคํานวณจากรายได้ค่าธรรมเนียมการเป็นนายทะเบียนกองทุนรวมภายใต้การจัดการของตนเอง (3) ค่าธรรมเนียมการขายและรับซื้อคืนหน่วยลงทุน ให้ชําระค่าธรรมเนียมในอัตราร้อยละ 1 โดยคํานวณจากรายได้ค่าธรรมเนียมการขายและรับซื้อคืนหน่วยลงทุนหักด้วยค่าธรรมเนียมการขายและรับซื้อคืนหน่วยลงทุนที่ผู้ได้รับใบอนุญาตได้จ่ายให้บริษัทหลักทรัพย์อื่นที่เป็นตัวแทนขายและรับซื้อคืนหน่วยลงทุน หรือยอมให้บริษัทหลักทรัพย์ดังกล่าวหักไว้ได้"ข้อ 2 ให้เพิ่มความต่อไปนี้เป็นข้อ 12/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 16/2553 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 1 ธันวาคม พ.ศ. 2553 "ข้อ 12/1 ในกรณีที่ผู้ได้รับใบอนุญาตตามข้อ 7 ข้อ 8 ข้อ 9 ข้อ 10 หรือข้อ 12 มีการประกอบธุรกิจหลักทรัพย์ตามประเภทที่ได้รับใบอนุญาตในลักษณะดังต่อไปนี้ ให้ผู้ได้รับใบอนุญาตได้รับการลดอัตราที่ใช้ในการคํานวณค่าธรรมเนียมสําหรับการประกอบธุรกิจหลักทรัพย์เฉพาะส่วนที่เป็นหน่วยลงทุนตามข้อ 7(3) ข้อ 8 ข้อ 9 ข้อ 10(3) หรือข้อ 12 แล้วแต่กรณี ลงเหลือ อัตราร้อยละ 0.1 โดยให้ชําระค่าธรรมเนียมที่คํานวณได้รวมกับค่าธรรมเนียมการประกอบธุรกิจหลักทรัพย์ที่มิใช่หน่วยลงทุน ตามประเภทกิจการที่ได้รับใบอนุญาต (1) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุนของกองทุนรวมภายใต้การจัดการของบริษัทหลักทรัพย์ประเภทการจัดการกองทุนรวมตั้งแต่สิบบริษัทขึ้นไป และ(2) มีประเภทกองทุนรวมที่ให้บริการตาม (1) ตั้งแต่สามประเภทขึ้นไป"ข้อ 3 ให้เพิ่มความต่อไปนี้เป็นวรรคสามของข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 16/2553 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 1 ธันวาคม พ.ศ. 2553"ในกรณีที่ผู้ได้รับใบอนุญาตตามวรรคหนึ่ง (3) มีการประกอบธุรกิจหลักทรัพย์ในลักษณะดังต่อไปนี้ ให้ผู้ได้รับใบอนุญาตได้รับการลดอัตราค่าธรรมเนียมลง โดยให้ชําระค่าธรรมเนียมคงที่ ปีละ 50,000 บาท(1) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุนของกองทุนรวมภายใต้การจัดการของบริษัทหลักทรัพย์ประเภทการจัดการกองทุนรวมตั้งแต่สิบบริษัทขึ้นไป และ(2) มีประเภทกองทุนรวมที่ให้บริการตาม (1) ตั้งแต่สามประเภทขึ้นไป"ข้อ 4 ให้เพิ่มความต่อไปนี้เป็นวรรคสามของข้อ 14 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/ข/ด/น. 16/2553 เรื่อง การกําหนดค่าธรรมเนียมการประกอบกิจการตามที่ได้รับใบอนุญาต ลงวันที่ 1 ธันวาคม พ.ศ. 2553 "ในกรณีที่ผู้ได้รับใบอนุญาตตามวรรคหนึ่ง (3) มีการประกอบธุรกิจหลักทรัพย์ในลักษณะดังต่อไปนี้ ให้ผู้ได้รับใบอนุญาตได้รับการลดอัตราค่าธรรมเนียมลงโดยให้ชําระค่าธรรมเนียมคงที่ ปีละ 50,000 บาท(1) การเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุนของกองทุนรวมภายใต้การจัดการของบริษัทหลักทรัพย์ประเภทการจัดการกองทุนรวมตั้งแต่สิบบริษัทขึ้นไป และ(2) มีประเภทกองทุนรวมที่ให้บริการตาม (1) ตั้งแต่สามประเภทขึ้นไป"ข้อ 5 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2556 เป็นต้นไป ประกาศ ณ วันที่ 15 พฤษภาคม พ.ศ. 2556 (นายชัยเกษม นิติสิริ) ประธานกรรมการ คณะกรรมการกํากับหลักทรัพย์และตลาดหลักทรัพย์